CELEX: 32005R0864
Language: lt
Date: 2005-06-07 00:00:00
Title: 2005 m. birželio 7 d. Komisijos reglamentas (EB) Nr. 864/2005, iš dalies keičiantis Reglamentą (EB) Nr. 615/2005 dėl nuolatiniu konkursu numatyto eksportui skirtų paprastųjų kviečių, saugomų Slovakijos intervencinės agentūros, kiekio

8.6.2005   
            
            
               LT
            
            
               Europos Sąjungos oficialusis leidinys
            
            
               L 144/39
            
         
      KOMISIJOS REGLAMENTAS (EB) Nr. 864/2005
   2005 m. birželio 7 d.
   iš dalies keičiantis Reglamentą (EB) Nr. 615/2005 dėl nuolatiniu konkursu numatyto eksportui skirtų paprastųjų kviečių, saugomų Slovakijos intervencinės agentūros, kiekio
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
   kadangi:
   
               (1)
            
            
               Komisijos reglamente (EEB) Nr. 2131/93 (2) yra nustatytos intervencinių agentūrų saugomų grūdų pardavimo tvarka ir sąlygos.
            
         
               (2)
            
            
               Komisijos reglamentu (EB) Nr. 615/2005 (3) pradedamas nuolatinis konkursas dėl 65 000 tonų Slovakijos intervencinės agentūros saugomų paprastųjų kviečių eksporto.
            
         
               (3)
            
            
               Slovakija pranešė Komisijai apie savo intervencinės agentūros ketinimą 26 982 tonomis padidinti kiekį, dėl kurio vykdomas eksporto konkursas. Atsižvelgiant į situaciją rinkoje Slovakijos prašymą reikėtų patenkinti.
            
         
               (4)
            
            
               Atsižvelgiant į tai, kad padidėja kiekiai, dėl kurių vykdomas konkursas, būtina patikslinti kiekvieno regiono sandėliavimo vietoje, apibrėžtoje Reglamento (EB) Nr. 615/2005 I priede, saugomus kiekius.
            
         
               (5)
            
            
               Todėl reikėtų atitinkamai iš dalies pakeisti Reglamentą (EB) Nr. 615/2005.
            
         
               (6)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 615/2005 iš dalies keičiamas taip:
   
               1)
            
            
               2 straipsnis pakeičiamas šiuo tekstu:
               „2 straipsnis
               1.   Konkursas vyksta dėl maksimalaus 91 982 tonų paprastųjų kviečių, eksportuotinų į visas trečiąsias šalis, išskyrus Albaniją, Bulgariją, Kroatiją, Buvusiąją Jugoslavijos Respubliką Makedoniją, Bosniją ir Hercegoviną, Lichtenšteiną, Rumuniją, Serbiją ir Juodkalniją (4) bei Šveicariją, kiekio.
               2.   Regionai, kuriuose saugomos 91 982 tonos paprastųjų kviečių, yra išvardyti I priede.
            
         
               2)
            
            
               I priedas pakeičiamas šio Reglamento priedu.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2005 m. birželio 7 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 78.
   
      (2)  OL L 191, 1993 7 31, p. 76. Reglamentas su paskutiniais pakeitimais, padarytais Reglamentu (EB) Nr. 749/2005 (OL L 126, 2005 5 19, p. 10).
   
      (3)  OL L 103, 2005 4 22, p. 9.
   
      (4)  Įskaitant Kosovą, kaip apibrėžta 1999 m. birželio 10 d. Jungtinių Tautų Nacionalinio saugumo tarybos rezoliucijoje Nr. 1244.“
   
      PRIEDAS
      
         
            „I PRIEDAS
            
                        (tonomis)
                     
                  
                        Saugojimo vieta
                     
                     
                        Kiekiai
                     
                  
                        Vel’ké Ripňany, Lučenec, Rimavská Sobota, Senica, Bytčica, Malacky, Galanta – Nové silo l, Tornal’a, Sered’, Želiezovce, Marcelová, Dvory n/Žitavou, Gbelce, Vel’ké Bedzany, Nedanovce, Podunajské Biskupice, Jesenské, Senec, Piešt’any, Lužianky, Malé Straciny, Breziny, Gbely, Sládkovičovo, Pohronský Ruskov, Streda n/Bodrogom, Rybany
                     
                     
                        91 982“